Orientering

Når de studerende på landets videregående uddannelser skal tilbage på skolebænken efter sommerferien, kan de forvente, at dele af deres undervisning stadig kommer til at foregå online. Og det kan komme til at gå ud over kvaliteten af undervisningen. En rundspørge, som DJØF har fortaget blandt deres medlemmer på de videregående uddannelser, viser, at 71% mener, at den online undervisning, som de har modtaget under corona-nedlukningen, har været dårligere end den undervisning, de normalt modtager, når de er fysisk tilstede på universiteterne. Vi skal til Frankrig, hvor der i går blev holdt kommunalvalg, og på grund af en kombination der hedder Corona og politikerlede, var valgdeltagelsen meget lav. Faktisk valgte kun 40,5% af franskmændene at afgive deres stemme, og den lave valgdeltagelse var med til at kaste lys over nye politiske mønstre i Frankrig, hvor der var fremgang til de Grønne og socialisterne og lussinger til præsident Macrons borgerlige liberale parti, La Republicque en marche. I dag mandag starter vi også Orienterings sommertemaer, der vil køre hver dag i timen mellem 17 og 18 de næste uger frem. Og i dag sætter vi fokus på klimaet og spørger: Hvor meget vil Regeringen den grønne omstilling? Med to epokegørende energiøer med havvindmøller, nye anlæg, hvor strøm fra vindmøller tilsat CO2 omdannes til flydende brændstof til lastbiler og senere fly. Vi skal sortere affald i flere spande og bruge meget mindre plastik. Olie-og gasfyr er snart en saga blot. Klima- og energiminister Dan Jørgensen remsede op. Et flueben ved det første punkt i regeringens forståelsespapir med sine støttepartier, og nu kan der holdes sommerferie uden bekymring for, om de radikale vil vælte regeringen pga. for lave klimaambitioner. Karen Hjulmand er dagens vært og Erik Weir redigerer 2 timers Orientering. www.dr.dk/orientering Vis mere